חוק-יסוד: מבקר המדינה

{{ח:התחלה}}
{{ח:כותרת|חוק־יסוד: מבקר המדינה}}

{{ח:פתיח-התחלה}}
{{ח:מאגר|2000047}} {{ח:תיבה|ס״ח תשמ״ח, 30|חוק־יסוד: מבקר המדינה|https://fs.knesset.gov.il/11/law/11_lsr_211781.pdf}}; {{ח:תיבה|תשנ״ח, 196|תיקון|https://fs.knesset.gov.il/14/law/14_lsr_211505.pdf}}; {{ח:תיבה|תשס״ה, 714|תיקון מס׳ 2|https://fs.knesset.gov.il/16/law/16_lsr_299669.pdf}}.
{{ח:סוגר}}
{{ח:מפריד}}

{{ח:סעיף|1|מהות}}
{{ח:ת}} ביקורת המדינה נתונה בידי מבקר המדינה.

{{ח:סעיף|2|ביקורת המדינה}}
{{ח:תת|(א)}} מבקר המדינה יקיים ביקורת על המשק, הנכסים, הכספים, ההתחייבויות והמינהל של המדינה, של משרדי הממשלה, של כל מפעל, מוסד או תאגיד של המדינה, של הרשויות המקומיות ושל גופים או מוסדות אחרים שהועמדו על פי חוק לביקורתו של מבקר המדינה.
{{ח:תת|(ב)}} מבקר המדינה יבחן את חוקיות הפעולות, טוהר המידות, הניהול התקין, היעילות והחסכון של הגופים המבוקרים, וכל ענין אחר שיראה בו צורך.

{{ח:סעיף|3|חובה להמציא ידיעות}}
{{ח:ת}} גוף העומד לביקורתו של מבקר המדינה ימציא למבקר ללא דיחוי, לפי דרישתו, ידיעות, מסמכים, הסברים, וכל חומר אחר שלדעת המבקר דרושים לו לצרכי הביקורת.

{{ח:סעיף|4|תלונות הציבור}}
{{ח:ת}} מבקר המדינה יברר תלונות מאת הציבור על גופים ואנשים כפי שייקבע בחוק או לפיו; בתפקידו זה יכהן מבקר המדינה בתואר ”נציב תלונות הציבור“.

{{ח:סעיף|5|תפקידים נוספים}}
{{ח:ת}} מבקר המדינה ימלא תפקידים נוספים כפי שייקבע בחוק.

{{ח:סעיף|6|אחריות בפני הכנסת}}
{{ח:ת}} במילוי תפקידיו יהיה מבקר המדינה אחראי בפני הכנסת בלבד ולא יהיה תלוי בממשלה.

{{ח:סעיף|7|בחירה ותקופת כהונה|תיקון: תשנ״ח}}
{{ח:תת|(א)}} מבקר המדינה ייבחר בידי הכנסת בהצבעה חשאית; סדרי הבחירה ייקבעו בחוק.
{{ח:תת|(ב)}} תקופת כהונתו של מבקר המדינה תהיה שבע שנים.
{{ח:תת|(ג)}} מבקר המדינה יכהן תקופת כהונה אחת בלבד.

{{ח:סעיף|8|כשירות|תיקון: תשנ״ח}}
{{ח:ת}} כל אזרח ישראלי שהוא תושב ישראל כשיר להיות מועמד לכהונת מבקר המדינה; חוק יכול שיקבע תנאי כשירות נוספים.

{{ח:סעיף|9|הצהרת אמונים}}
{{ח:ת}} מבקר המדינה הנבחר יצהיר ויחתום לפני הכנסת הצהרת אמונים זו:
{{ח:תת}} ”אני מתחייב לשמור אמונים למדינת ישראל ולחוקיה ולמלא באמונה את תפקידי כמבקר המדינה.“

{{ח:סעיף|10|תקציב}}
{{ח:ת}} תקציב משרד מבקר המדינה ייקבע לפי הצעת מבקר המדינה בידי ועדת הכספים של הכנסת, ויפורסם ביחד עם תקציב המדינה.

{{ח:סעיף|11|משכורת וגמלאות}}
{{ח:ת}} משכורתו של מבקר המדינה ותשלומים אחרים שישולמו לו בתקופת כהונתו או לאחריה, או לשאיריו לאחר מותו, ייקבעו בחוק או בהחלטה של הכנסת או של ועדה מועדותיה שהכנסת הסמיכה לכך.
{{ח:ת}} {{ח:הערה|פורסמה {{ח:חיצוני|החלטת משכורת מבקר המדינה|החלטת משכורת מבקר המדינה, התשמ״א–1981}}.}}

{{ח:סעיף|12|קשר עם הכנסת והגשת דו״חות}}
{{ח:תת|(א)}} מבקר המדינה יקיים קשר עם הכנסת, כפי שייקבע בחוק.
{{ח:תת|(ב)}} מבקר המדינה יגיש לכנסת דינים וחשבונות וחוות דעת בתחום תפקידיו ויפרסם אותם ברבים, והכל בדרך ובסייגים שייקבעו בחוק.

{{ח:סעיף|13|העברה מכהונה|תיקון: תשס״ה}}
{{ח:ת}} מבקר המדינה לא יועבר מכהונתו אלא באחד מאלה:
{{ח:תת|(1)}} מטעמי בריאות נבצר ממנו, דרך קבע, למלא את תפקידו – ביום שבו החליטה הכנסת על כך, בהחלטה שהתקבלה ברוב חבריה לפחות, לאחר הליך שייקבע בחוק;
{{ח:תת|(2)}} מחמת התנהגות שאינה הולמת את מעמדו כמבקר המדינה – ביום שבו החליטה הכנסת על כך, בהחלטה שהתקבלה ברוב של שלושה רבעים מחבריה לפחות, לאחר הליך שייקבע בחוק.

{{ח:סעיף|14|ממלא מקום המבקר}}
{{ח:ת}} נבצר ממבקר המדינה למלא תפקידיו, ימונה ממלא מקום המבקר באופן ולתקופה כפי שייקבע בחוק.

{{ח:חתימות|נתקבל בכנסת ביום כ״ז בשבט התשמ״ח (15 בפברואר 1988).}}
* '''יצחק שמיר'''
ראש הממשלה
* '''חיים הרצוג'''
נשיא המדינה
{{ח:סוגר}}

{{ח:סוף}}
{{חוקי יסוד}}
{{מיזמים|ויקיפדיה=חוק יסוד: מבקר המדינה}}

[[קטגוריה:בוט חוקים]]